Diari Oficial de la Generalitat Valenciana


Sumari del DOGV 5930, del 12-01-2009 (2009/56)

RESOLUCIÓ de 20 d'octubre de 2008, de la Direcció General d'Energia, per la qual s'atorga a l'empresa Iberdrola Distribución Eléctrica, SAU, l'autorització administrativa i l'aprovació del projecte d'execució per a la modificació de la línia elèctrica aèria d'alta tensió, simple circuit, a 132 V, ST la Lloma-ST Benidorm, entre el suport núm. 165 i la ST Benidorm, als termes municipals de Benidorm i Finestrat, província d'Alacant. Expedient número ATLIRE/2008/34/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5930

Data del DOGV
:   12-01-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/56


Data del document
:   20-10-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Benidorm
    * Finestrat
    * empresa privada
    * subministrament d'energia elèctrica

RESOLUCIÓ de 20 d'octubre de 2008, de la Direcció General d'Energia, per la qual s'atorga a l'empresa Iberdrola Distribución Eléctrica, SAU, l'autorització administrativa i l'aprovació del projecte d'execució per a la modificació de la línia elèctrica aèria d'alta tensió, simple circuit, a 132 V, ST la Lloma-ST Benidorm, entre el suport núm. 165 i la ST Benidorm, als termes municipals de Benidorm i Finestrat, província d'Alacant. Expedient número ATLIRE/2008/34/03. [2009/56]  
Vist l'expedient amb referència ATLIRE/2008/34/03, incoat pel Servici Territorial d'Energia d'Alacant a instàncies d'Iberdrola Distribución Eléctrica, SAU, amb domicili al c/ Ausó y Monzó, 16, 7ª planta, 03027 Alacant, relatiu a la sol·licitud de 23 d'abril de 2008 sobre l'autorització administrativa i l'aprovació de projecte d'execució, per a la modificació de la línia aèria d'alta tensió, simple circuit, a 132 kV ST la Lloma-ST Benidorm, entre el suport núm. 165 i la ST Benidorm, als termes municipals de Benidorm i Finestrat, província d'Alacant.  
A la mencionada petició s'adjunta el projecte d'execució firmat per l'enginyer competent i visat pel col·legi oficial corresponent amb data 11 d'abril de 2008.  
Vist que el dia 27 de juny de 2008 es va publicar en el Diari Oficial de la Comunitat Valenciana la informació pública prevista en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, així com el que prescriu la Llei 54/1997, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, per a ser examinat el projecte de la instal·lació i formular les al·legacions que s'estimaren oportunes.  
D'acord amb la documentació que està en l'expedient, no s'han presentat al·legacions a la mencionada sol·licitud dins del termini establit reglamentàriament.  
Vist que, de conformitat amb el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va traslladar a l'Ajuntament de Finestrat i a l'Ajuntament de Benidorm la separata del projecte de la instal·lació sol·licitada, ja que la instal·lació afecta béns, instal·lacions, obres o servicis, centres o zones dependents d'eixa administració, a l'efecte de donar la conformitat o l'oposició.  
Respecte a l'Ajuntament de Finestrat, informa manifestant la conformitat amb la instal·lació projectada que està prevista en el projecte d'urbanització del sector 14 de Finestrat i cal concedir la corresponent autorització per a la seua execució, amb les condicions que conté el mencionat informe.  
No consta en l'expedient la contestació a l'efecte per part de l'Ajuntament de Benidorm.  
El mencionat escrit es trasllada a l'empresa peticionària, i esta mostra la conformitat amb les condicions arreplegades en este.  
Vist que consta en l'expedient la Resolució de 27 de març de 2008, de la directora general de Gestió del Medi Natural de la Conselleria de Medi Ambient, Aigua, Urbanisme i Habitatge, per mitjà de la qual no es considera sotmesa a avaluació d'impacte ambiental la modificació proposada, que consistix en el soterrament de la línia elèctrica de 132 kV, denominada la Lloma-Benidorm, en l'àmbit del sector 14 de les Normes Subsidiàries de Finestrat.  
Vist que, d'acord amb la sol·licitud i el projecte d'execució presentats, la finalitat que es perseguix, amb la instal·lació sol·licitada, és adequar l'actual línia en servici, a fi d'adaptar-la a les necessitats derivades d'actuacions urbanístiques situades al terme municipal de Finestrat.  
Vist que el Servici Territorial d'Energia d'Alacant, competent per a la instrucció de l'expedient de sol·licitud, l'ha informada favorablement.  
Vist que consta com a antecedent la Resolució del Ministeri d'Indústria d'autorització de la línia ST la Lloma-ST Benidorm amb data 17 de juny de 1972, i el projecte es va aprovar amb data 7 d'agost de 1976. La seua última modificació consistent en l'alimentació del parc temàtic existent disposa d'autorització d'explotació amb data 1 de juny de 2000.  
Vist que Iberdrola Distribución Eléctrica, SAU, està inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els requisits que establix la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Autoritzar administrativament a l'empresa Iberdrola Distribución Eléctrica, SAU, la modificació de la línia aèria d'alta tensió, simple circuit, a 132 kV ST la Lloma-ST Benidorm, entre el suport núm. 165 i la ST Benidorm, als termes municipals de Benidorm i Finestrat, província d'Alacant, i la característica principal de la qual és la següent:  
- Traçat: modificació del tram de línia aèria d'alta tensió a 132 kV, simple circuit, ST la Lloma-ST Benidorm entre el suport núm. 165 i els porxos-pedestals de la ST Benidorm, que es realitzarà per mitjà d'un tram aeri des del suport núm. 165 (existent) i el nou suport de transició núm. 166-bis i un altre tram subterrani que discorrerà des d'este últim suport fins a la ST Benidorm.  
- Tensió nominal: 132 kV (1ª categoria).  
- Potència màxima que cal transportar: 132,52 MVA per circuit.  
- Freqüència: 50 Hz.  
- Tipologia constructiva:  
a) Tram aeri.  
- Inici de la línia: suport existent núm. 165.  
- Final de la línia: suport nou de transició núm. 166-bis.  
- Conductors: cables d'alumini-acer, tipus Hen, amb seccions respectives de 241,7 mm² i 56,4 mm². Cable de terra tipus OPGW de quaranta-huit fibres òptiques, de secció 80 mm² i aïllador de compòsit de columna.  
- Suport: metàl·lic de gelosia, de perfils angulars i de costats iguals, galvanitzats d'acer tipus S355J2G3 i S275JR. Serà de forma troncopiramidal des de la seua base fins al braç inferior, prismàtica des d'este fins al superior i un pal metàl·lic en la part superior per al cable de fibra. Les fixacions al terreny s'executaran amb fonamentacions independents de formigó HM-20/P/40.  
- Preses de terra: sistema mixt de piques i anelles.  
- Longitud del va: 69 m (termes municipals de Benidorm i Finestrat)  
b) Tram subterrani.  
- Inici de la línia: suport nou de transició núm. 166-bis.  
- Final de la línia: suport-pedestal en la ST Benidorm.  
- Conductors: consta d'un circuit trifàsic amb conductors de cable d'aïllament sec, amb secció de 2000 mm², i fibra òptica en tota la longitud amb diàmetre de cable 16,7 mm, amb terminals exteriors unipolars per fase amb aïllador de compòsit. No es realitzaran connexions intermèdies.  
- En el suport de pas a subterrani s'instal·larà un parallamps d'òxid metàl·lic sense explosors per fase.  
- Obra civil: la rasa de simple circuit serà de 0,80 m d'amplària i 1,5 m de profunditat i formigó HM-15, que té allotjats tres tubs de 250 mm, un de 110 m (cable de terra) i quadritub 4x40 (cable de control).  
- Longitud: 660 m (terme municipal de Finestrat).  
- Pressupost total: 805.735,43 euros.  
Segon  
Aprovar el projecte d'execució referit a la modificació de la línia autoritzada en el primer punt de la present resolució, firmat per l'enginyer competent i visat pel col·legi oficial corresponent amb data 11 d'abril de 2008, i sotmetre'l a les condicions següents:  
1. La instal·lació s'haurà de realitzar d'acord amb el projecte presentat.  
2. El termini d'execució de la instal·lació serà de tres mesos comptadors a partir de la notificació de la present resolució. No obstant això, amb anterioritat a l'acabament del dit termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
3. El titular donarà compte de l'acabament de les obres al Servici Territorial d'Energia d'Alacant a l'efecte de la sol·licitud d'autorització d'explotació, a la qual s'adjuntarà un certificat de direcció i de final de l'obra, subscrit per tècnic facultatiu competent, que acreditarà que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
4. En el cas que per a finalitzar l'execució de la instal·lació objecte del projecte es requerisca posar una part d'esta en tensió, s'haurà de sol·licitar al Servici Territorial d'Energia d'Alacant, que establirà, si és el cas, les condicions que se li aplicaran. No obstant això, transcorregut un mes des de l'obtenció del certificat d'acabament parcial de l'obra, sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió, i es procedirà a la seua desconnexió en el cas que ja estiguera en funcionament.  
5. L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
6. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 20 d'octubre de 2008.- El director general d'Energia: Antonio Cejalvo Lapeña.